సుంకే ర‌విశంక‌ర్

సుంకే ర‌విశంక‌ర్ తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున చొప్పదండి శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

జననం, విద్య 
రవిశంకర్ 1970, జూన్ 30న రాఘవులు, రాజమ్మ దంపతులకు తెలంగాణ రాష్ట్రం, కరీంనగర్ జిల్లా, గంగాధర మండలంలోని బూరుగుపల్లి గ్రామంలో జన్మించాడు. 1986లో పదవ తరగతి పూర్తిచేసి, బిఏ వరకు చదువుకున్నాడు. కొంతకాలం ఉపాధ్యాయుడిగా పనిచేసి, తరువాతికాలంలో విద్యాసంస్థలు స్థాపించాడు. కరీంనగర్ జిల్లా ప్రైవేట్ కళాశాలల అధ్యక్షుడిగా కూడా పనిచేశాడు.

వ్యక్తిగత జీవితం 
రవిశంకర్ కు దీవనతో వివాహం జరిగింది. వారికి ఒక కుమారుడు, ఇద్దరు కుమార్తెలు.

రాజకీయ విశేషాలు 
2001 తెలంగాణ ఉద్యమంలో కేసీఆర్ గారి నాయకత్వంలో పనిచేయడం ప్రారంభించారు. 2009లో ప్రజా రాజ్యం పార్టీలో తన రాజకీయ జీవితాన్ని ప్రారంభించిన రవిశంకర్, 2010లో తెలంగాణ రాష్ట్ర సమితి సొంత ఇంటికి తిరిగి వచ్చాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీచేసి కాంగ్రెస్ పార్టీ అభ్యర్థి మేడిపెల్లి సత్యంపై 42,127 ఓట్ల అధిక్యంతో గెలుపొందాడు.

మూలాలు 

జీవిస్తున్న ప్రజలు
తెలంగాణ రాజకీయ నాయకులు
తెలంగాణ రాష్ట్ర సమితి రాజకీయ నాయకులు
తెలంగాణ శాసన సభ్యులు (2018)
1970 జననాలు
కరీంనగర్ జిల్లా వ్యక్తులు
కరీంనగర్ జిల్లా ఉపాధ్యాయులు
కరీంనగర్ జిల్లా రాజకీయ నాయకులు